Tokaj

Tokaj er en historisk by ved samløpet av elvene Tisza og Bodrog i det nordøstlige Ungarn. Byen er sentrum i vindistriktet Tokaj-Hegyalja, hvor tokaier-vinen blir produsert på skråningene av det 515 meter høye Tokaifjellet og i Hegyalja-regionen mot nord og vest. Druedyrkingen ble introdusert i området av italienske og vallonske vinbønder på 1100-tallet. I 2002 ble kulturlandskapet rundt byen ført opp på UNESCOs verdensarvliste.

Annen næringsvirksomhet i byen omfatter blant annet kjemisk industri, treforedling, steinbrudd og brennevinsdestillering.

Referanser

Eksterne lenker 
 

Byer i Ungarn